
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ АЧАСЕНЕ СОЦИАЛЛӐ ПУЛӐШУ ПАРАССИ ҪИНЧЕН" САККУНӖН 8 СТАТЙИНЕ УЛШӐНУ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи чӳк уйӑхӗн 20-мӗшӗнче
йышӑннӑ

1 статья 
Чӑваш Республикин "Чӑваш Республикинче ачасене социаллӑ пулӑшу парасси ҫинчен" 2004 ҫулхи чӳк уйӑхӗн 24-мӗшӗнчи 48 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2004, 61 №; 2005, 62, 65 №-сем; 2007, 73 №; 2008, 75–77 №-сем; 2009, 79 №; 2010, 85 №; 2012, 92 (I том), 94 №-сем; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2014, 3, 6, 12 №-сем; 2015, 6 №; 2016, 10 №; 2017, 2 №; "Республика" хаҫат, 2018, авӑн уйӑхӗн 26-мӗшӗ, юпа уйӑхӗн 31-мӗшӗ; 2020, ака уйӑхӗн 22-мӗшӗ; 2021, пуш уйӑхӗн 24-мӗшӗ, ҫу уйӑхӗн 26-мӗшӗ; 2022, ака уйӑхӗн 6-мӗшӗ, раштав уйӑхӗн 28-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000758 №; "Республика" хаҫат, 2023, утӑ уйӑхӗн 19-мӗшӗ; 2024, ҫу уйӑхӗн 3-мӗшӗ) 
8 статйине улшӑну кӗртес, ӑна ҫакӑн пек ҫырса хурас:
"8 статья.	Нумай ачаллӑ ҫемьесенчи ачасене социаллӑ пулӑшу памалли мерӑсем

Чӑваш Республикинче нумай ачаллӑ ҫемьесем валли пӑхса хӑварнӑ социаллӑ пулӑшу памалли мерӑсене нумай ачаллӑ, 18 ҫула ҫитичченхи ӳсӗмри виҫӗ е ытларах ачана (ҫуратнӑ, усрава илнӗ ачасене, тӑван мар ывӑлсене, тӑван мар хӗрсене) пӑхса ҫитӗнтерекен ҫемьесенчи ачасене, тата (е) 23 ҫула ҫитичченхи ӳсӗмри ҫула ҫитнӗ ачасене (вӗсем вӗренӳ ӗҫ-хӗлне пурнӑҫлакан организацире куҫӑн майпа вӗренеҫҫӗ пулсан), тата (е) 23 ҫула ҫитичченхи ӳсӗмри I тата II ушкӑнри инвалидлӑх палӑртнӑ (ӗҫлес пултарулӑхне II е III степене ҫити чакарнӑ) ҫула ҫитнӗ ачасене, тата (е) 2022 ҫулхи нарӑс уйӑхӗн 24-мӗшӗнчен пуҫласа Донецк Халӑх Республикин, Луганск Халӑх Республикин тата Украина территорийӗсенче, 2022 ҫулхи авӑн уйӑхӗн 30-мӗшӗнчен пуҫласа Запорожье облаҫӗн тата Херсон облаҫӗн территорийӗсенче ятарлӑ ҫар операцине хутшӑнакан е Раҫҫей Федерацийӗн территорине хӗҫ-пӑшалпа тапӑнса кӗнине сирсе ярас енӗпе задачӑсем пурнӑҫлакан, ҫавӑн пекех Раҫҫей Федерацийӗн патшалӑх чиккин участокӗсенче тата 2022 ҫулхи нарӑс уйӑхӗн 24-мӗшӗнчен пуҫласа Донецк Халӑх Республикин, Луганск Халӑх Республикин, Украина территорийӗсенче, 2022 ҫулхи авӑн уйӑхӗн 30-мӗшӗнчен пуҫласа Запорожье облаҫӗпе Херсон облаҫӗн территорийӗсенче ятарлӑ ҫар операцийӗ иртекен вырӑнсемпе ҫумлӑн вырнаҫнӑ Раҫҫей Федерацийӗн субъекчӗсен чикӗ хӗрринчи территорийӗсенчи хӗҫ-пӑшаллӑ провокацисем вӑхӑтӗнче задачӑсем пурнӑҫлакан 
23 ҫула ҫитичченхи ӳсӗмри ҫула ҫитнӗ ачасене Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн параҫҫӗ.". 

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев

